Rockford IceHogs

Rockford IceHogs on yhdysvaltalainen AHL:ssä pelaava jääkiekkojoukkue. Rockford toimii Chicago Blackhawksin farmijoukkueena. Joukkue on nimensä mukaisesti kotoisin Rockfordin kaupungista Illinoisista.

Historia
Rockford IceHogs on pelannut AHL:ssä syksystä 2007 asti. Seuran Rockfordia edeltänyt historia muodostuu kahdesta eri liigassa pelanneesta seurasta. Rockfordiin siirtyi AHL-seura, joka oli jo pelannut farmiliigaa Baltimore Bandits ja Cincinnati Mighty Ducks -nimillä syksystä 1995 kevääseen 2005. Rockfordiin siirtyessään UHL-liigassa pelanneelta joukkueelta ostettiin oikeudet Rockford IceHogs -nimeen ja -logoon. UHL-liigassa pelanneen seuran taustayhtiö lakkasi tuon jälkeen olemasta.

 Rockford IceHogs UHL-liigassa 
Rockford IceHogsin historia alkoi vuonna 1999, kun United Sports Venture (USV) hankki UHL-liigassa pelanneen Thunder Bay Thunder Cats -nimisen joukkueen omistuksen. UHL:ssä jatkanut joukkue siirrettiin Kanadasta Yhdysvaltoihin Illinois'n osavaltiossa olevaan Rockfordin kaupunkiin. Rockford Register Star -lehti järjesti nimikilpailun, jonka jälkeen uusi joukkue sai nimeksi Rockford IceHogs. USV harkitsi seuranneina vuosina useaan otteeseen joukkueen siirtämistä toiselle paikkakunnalle tai toiminnan lopettamista. Rockfordilaisista liikemiehistä koostunut Tri-Vision Sports LLC hankki lokakuussa 2002 joukkueen omistajuuden varmistaakseen joukkueen pysymisen Rockfordissa. Vuonna 2005 IceHogs sopi yhteistyösopimuksen NHL-joukkue Nashville Predatorsin ja heidän AHL-farmijoukkue Milwaukee Admiralsin kanssa. IceHogs olikin ainoa UHL-joukkue tuohon aikaan, jolla oli yhteistyösopimus NHL-seuran kanssa. Kaudella 2006-07 IceHogs saavutti ensimmäisen mestaruuden UHL:ssä, kun Colonial Cupin loppuotteluissa kaatui edellisen vuoden mestari Kalamazoo Wings. Samaan kauteen päättyi IceHogsin kahdeksan kautta kestänyt historia UHL:ssä.

 Baltimore Bandits ja Cincinnati Mighty Ducks 
AHL-liigan ilmestyi Baltimore Bandits -niminen joukkue kaudelle 1995-96. Joukkue pelasi Baltimoressa kaksi kautta, mutta taloudellinen menestys oli laihaa ja Cincinnati Gardens -jäähallin omistanut Pete Robinson osti ja siirsi joukkueen Cincinnatiin. Joukkueen nimeksi tuli Cincinnati Mighty Ducks, koska joukkue toimi yhteistyösopimuksen ansiosta Anaheim Mighty Ducksin AHL-farmijoukkueena. Joukkue oli muutaman kauden ajan farmiseura kahdelle NHL-organisaatiolle, kun myös Detroit Red Wings teki yhteistyösopimuksen kausiksi 1999-2002.  Myöhemmin Anaheimin yhden voiton päähän Stanley Cupista ja Detroitin mestariksi asti valmentanut Mike Babcock valmensi Cincinnatissa kahden kauden ajan vuosina 2001-03. Seuran menestys oli enimmäkseen vaatimatonta, kun kahdeksan kauden aikana joukkue selvisi pudotuspeleihin viisi kertaa, mutta vain kerran toiselle kierrokselle asti. Yhteistyösopimus Anaheim Mighty Ducksin kanssa päättyi kesällä 2005 ja NHL-seura teki uuden farmisopimuksen AHL:n Portland Piratesin kanssa. Ilman farmisopimusta jäänyt joukkue sai AHL-liigalta luvan pitää sapattivuoden peleistä ja lokakuussa 2005 joukkue nimettiin Cincinnati RailRaidersiksi tarkoituksena palata seuraavalla kaudella kaukaloon. Tavoitteena ollut 2000 kausilipun myyminen ei kuitenkaan toteutunut, eikä joukkue pelannut 2006-07 kaudellakaan. Maaliskuussa Centre Events osti joukkueen 3,15 miljoonalla dollarilla ja AHL:n johto hyväksyi joukkueen siirron Rockfordiin. Samalla allekirjoitettiin 10 vuoden pituinen sopimus farmiyhteistyöstä NHL-joukkue Chicago Blackhawksin kanssa.

IceHogs kausi kaudelta
RunkosarjaPudotuspelitKausiOVHJAVLTMPMPisteet1.kierros2.kierros3.kierrosFinaalit 2007–08  80  44  26  4  6  247  231  98  4-1 Houston  3-4 Chicago —— 2008–09  80  40  34  0  6  229  220  86  0-4 Milwaukee ——— 2009–10  80  44  30  3  3  226  226  94  0-4 Texas ——— 2010–11  80  38  33  4  5  216  245  85 Jäi pudotuspelien ulkopuolelle 2011–12  76  35  32  2  7  207  228  79 Jäi pudotuspelien ulkopuolelle 2012–13  76  42  31  2  1  246  225  87 Jäi pudotuspelien ulkopuolelle 2013–14  76  35  32  5  4  234  262  79 Jäi pudotuspelien ulkopuolelle

Kausi 2007–2008
Rockford ylsi ensimmäisellä AHL-kaudellaan pudotuspeleihin, mutta joutui taipumaan Calder Trophyn voittaneelle Chicago Wolvesille.
Kauden parhaita pelaajia olivat maalinteossa Troy Brouwer (35 maalia), syötöissä Martin St. Pierre (67) ja pisteissä Martin St. Pierre (88). Plus-miinus-tilaston kärjessä komeili suomalainen Petri Kontiola (+17). Maalivahteina toimivat pääosin Corey Crawford ja Wade Flaherty. Kauden 2007-2008 jälkeen Lahden Pelicansissa hienosti esiintynyt maalivahti Antti Niemi lähti kokeilemaan taitojaan Rockfordiin. Hän pelasi kaudella 2008-2009 pääpiirteittäin hyvin ja oli jopa joukkueensa ykkösmaalivahtina. Kaudella 2009-2010 Rockfordista ponnistanut Antti Niemi voitti Stanley Cupin NHL-joukkue Chicago Blackhawksin riveissä.

 Joukkue kaudella 2025–2026 
(Tilanne 17. lokakuuta 2025) 

MaalivahditNumeroPelaajaHanskakäsiSopimusSyntymäpaikka33Drew CommessoL2026Norwell, Massachusetts, Yhdysvallat39Olivier RodrigueL2026Saguenay, Québec, Kanada Stanislav BerežnoiL2027Novokuznetsk, Venäjä

PuolustajatNumeroPelaajaKätisyysSopimusSyntymäpaikka14Kevin KorchinskiL2026Saskatoon, Saskatchewan, Kanada20Cavan Fitzgerald (A)L2027Boston, Massachusetts, Yhdysvallat38Ethan Del MastroL2026Toronto, Ontario, Kanada46Louis CrevierR2027Québec, Québec, Kanada47Taige HardingL2027Glasgow, Skotlanti55Artjom LevšunovR2027Žlobin, Valko-Venäjä61Jake FurlongL2027Upper Tantallon, Nova Scotia, Kanada93Dmitri KuzminL2025Kholstovo, Valko-Venäjä Ryan MastR2026Bloomfield, Michigan, Yhdysvallat Andrew PerrottR2026Columbia Station, Ohio, Yhdysvallat

HyökkääjätNumeroPelaajaKätisyysPelipaikkaSopimusSyntymäpaikka11Oliver MooreLKH / VLH2027Mounds View, Minnesota, Yhdysvallat26Connor MylymokLVLH2027Jackson, Mississippi, Yhdysvallat28Colton DachLKH / VLH2026Fort Saskatchewan, Alberta, Kanada36Dillon BoucherLVLH2027Head Chezzetcook, Nova Scotia, Kanada62Brett Seney (C)LVLH / KH2027London, Ontario, Kanada63Jackson CatesLKH2026Stillwater, Minnesota, Yhdysvallat67Samuel SavoieLVLH2027Moncton, New Brunswick, Kanada68Martin MišiakLKH2027Banská Bystrica, Slovakia74Ryan GagnierLKH2026Tecumseh, Ontario, Kanada76Nick LardisLOLH2028Oakville, Ontario, Kanada78Aidan ThompsonLKH / VLH2027Fort Collins, Colorado, Yhdysvallat84Landon SlaggertLVLH / KH2027South Bend, Indiana, Yhdysvallat89Andreas AthanasiouLH2025London, Ontario, Kanada90Paul LudwinskiLKH2027Pickering, Ontario, Kanada92Gavin HayesROLH2027Westland, Michigan, Yhdysvallat Joe CarrollLVLH2026Carp, Ontario, Kanada Jamie EngelbertLKH2026Cobourg, Ontario, Kanada Rem PitlickLKH / OLH2026Ottawa, Ontario, Kanada Dominic ToninatoLKH2027Duluth, Minnesota, Yhdysvallat

 Valmennus & Joukkueenjohto 
 Päävalmentaja: Mark Eaton 
 Apuvalmentaja: Rob Klinkhammer 
 Apuvalmentaja: Josh MacNevin 
 Maalivahtivalmentaja: Matt Smith 
 Videovalmentaja: Johnny Lehmann 
 Fysiikkavalmentaja: Paul Sawyer 
 Luistelu- & Taitovalmentaja: Kevin Delaney 
 Kehitysvalmentaja: Yanic Perreault 
 Huoltopäällikkö: Tyler Carpenter 
 Toimitusjohtaja: Mark Bernard 
 Apulaistoimitusjohtaja: Nick Anderson 

Lähde: EliteProspectshttps://www.eliteprospects.com/team/825/rockford-icehogs Viitattu 28.9.2021. 

Tunnettuja pelaajia

  Petri Kontiola
  Antti Niemi
  Antti Raanta
  Hannu Toivonen
  Bryan Bickell
  Dave Bolland
  Brandon Bollig
  Nick Boynton
  Troy Brouwer
  Dustin Byfuglien
  Dan Cloutier
  Corey Crawford
  Jassen Cullimore
  Wade Flaherty
  Colin Fraser
  Danny Groulx
  Niklas Hjalmarsson
  Marcus Krüger
  Brett Lebda
  Nick Leddy
  Steve Montador
  Rostislav Olesz
  Mike Radja
  Brandon Saad
  Sergei Samsonov
  Alexander Salak
  Andrew Shaw
  Ben Smith
  Martin St. Pierre
  Kris Versteeg
  James Wisniewski

 Kapteenit 

  Jim Fahey (2007-08)
  Tim Brent (2008-09)
  Jake Dowell (2009-10)
  Garnet Exelby (2010-11)
  Brandon Segal (2011-12)
  Brian Fahey (2011-12)
  Martin St. Pierre (2012-13)
  Jared Nightingale (2013-14)

Kaikkien aikojen tilastokärjet
Tilastot on päivitetty kauden 2012-13 jälkeen ja niissä on huomioitu vain AHL-kausien pelaajat. 

 Kenttäpelaajat  Nimi  Ennätys Pelit Evan Brophey  299 Pisteet Brandon Pirri  174 Maalit Ben Smith  61 Syötöt Brandon Pirri  117 Rangaistukset (min) Brandon Bollig  442 Voittomaalit Ben Smith  13 Maalivahdit  Nimi  Ennätys Ottelut Corey Crawford  147 Voitot Corey Crawford  75 Nollapelit Corey Crawford  6

 Lähteet 

Aiheesta muualla
Seuran viralliset sivut
AHL:n viralliset sivut

Luokka:Yhdysvaltalaiset jääkiekkoseurat
Luokka:AHL-seurat
Luokka:Chicago Blackhawks
Luokka:Vuonna 1995 perustetut urheiluseurat